**ELŐTERJESZTÉS**

Bátaapáti Község Képviselő – testületének 2020. február 18-i

rendes/rendkívüli testületi ülésére

|  |  |
| --- | --- |
| Tárgy: | Bátaapáti Község Szervezeti és Működési Szabályzatáról szóló 12/2013. (IX.27) önkormányzati rendeletének módosítása |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | Füle Mária jegyzői megbízott |
| Előterjesztés száma: | 17. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Általános indokolás

A Magyarország helyi önkormányzatairól szóló 2011. évi CLXXXIX. törvény74. §(1) bekezdése értelmében a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A hatályos Szervezeti és Működési Szabályzat 67. §-a szerint a Képviselő-testület a Képviselő-testület tagjai közül egy társadalmi megbízatású alpolgármestert választ. Tekintve, hogy két személyt szeretnék javasolni az alpolgármesteri tisztség betöltésére, így szükség van ezen pont módosítására.

Részletes indokolás

1. §-hoz

Az alpolgármesteri tisztség betöltéséről rendelkezik.

Kérem a Tisztelt Képviselő-testületet, hogy szíveskedjen a rendelet-tervezetet megvitatni és azt elfogadni.

Bátaapáti, 2020. február 17.

dr. Puskásné dr. Szeghy Petra sk.

 jegyző

**Előzetes hatásvizsgálat, indoklás, véleményeztetés**

**Bátaapáti Község Önkormányzata képviselő-testületének**

**Szervezeti és Működési Szabályzatról szóló 12/2013. (IX.27.) önkormányzati rendeletének módosításáról – rendelet tervezethez**

1. **Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: nem releváns

- gazdasági hatása: nem releváns

- költségvetési hatása: nem releváns

b) környezeti és egészségi következmények:

- nem releváns.

c) adminisztratív terheket befolyásoló hatások:

- A tervezet a jelenlegi adminisztratív terheket nem emeli.

**A jogszabály megalkotásának szükségessége, a jogalkotás elmaradásának várható következményei:**

A képviselő-testület munkájának elősegítése teszi szükségessé a rendelettervezet elfogadását.

**A jogszabály alkalmazásához szükséges feltételek:**

- a személyi feltétel: rendelkezésre áll, a hivatal rendelkezik az adminisztratív tevékenységhez szükséges létszámmal

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

A rendelet módosítását az testületi ülésen meghozandó egyes döntés megalapozása teszi szükségessé.

**3. Véleményeztetés**

A rendelet-tervezetet véleményeztetési kötelezettség nem terheli.

Bátaapáti, 2020. február 17.

dr. Puskásné dr. Szeghy Petra sk.

jegyző

**Bátaapáti Község Önkormányzata Képviselő-testületének**

**/2020.(…...) önkormányzati rendelete**

**Bátaapáti Község Önkormányzatának**

**Szervezeti és Működési Szabályzatáról szóló 12/2013. (IX.27.) önkormányzati rendeletének módosításáról** (tervezet)

Bátaapáti Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 2. pontjában és 53. § (1) bekezdésében kapott felhatalmazás alapján, valamint az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. § Bátaapáti Község Önkormányzatának Szervezeti és Működési Szabályzatáról szóló 12/2013. (IX.27.) önkormányzati rendeletének (továbbiakban: rendelet) 67. § helyébe a következő rendelkezés lép:

*„67. § (1) A Képviselő-testület a Képviselő-testület tagjai közül két társadalmi megbízatású alpolgármestert választ. Az alpolgármesterek a polgármester irányításával végzik munkájukat.”*

2. § (1) E rendelet a kihirdetés napján …… órakor lép hatályba.

Krachun Szilárd dr. Puskásné dr. Szeghy Petra

polgármester jegyző

Kihirdetési záradék:

A kihirdetés napja: 2020. február …. …… óra

dr. Puskásné dr. Szeghy Petra

jegyző